Taékwondho (saged ugi dipunwaos Taé Kwon Dho, Taékwon-Dho), inggih punika ulah raga béla dhiri saking Koréa ingkang ugi misuwur ing Indonésia. Ulah raga punika kalebet ulah raga nasional Koréa. Ulah raga punika kalebet seni béla dhiri ingkang kathah piyambak dipunminati ing donya lan ugi dipuntandhingaken ing Olimpiade. Wonten ing basa Koréa, Taé tegesipun nendhang nganggé sikil utawi samparan, lan Kwon ingkang tegesipun tinju, lan Dho ingkang tegesipun seni. Dados, Taékwondho saged dipunmaknani seni samparan lan asta. Popularitasipun taékwondho saged damel seni punika ngrembaka lan ngembang wonten ing pinten-pinten wujud. Kados seni béla dhiri sanèsipun, taékwondho punika gabungan saking téknik gelut, béla dhiri, ulah raga, hiburan, lan filsafat. Taékwondho ingkang sapunika wonten, gadhah sajarah ingkang panjang kados sajarah nagari asalipun, Koréa. Sesebatan taékwondho nembé wonten awit taun 1954. Taékwondho punika kalebet modhifikasi lan asil panyempurnaan saking béla dhiri tradhisional Koréa.

Tigang Materi Latian Taékwondho 
 Poomse utawi pinten-pinten jurus lan téknik dhasar nyerang lan pertahanan dhiri ingkang dipunlakasanakaken nglawan mungsuh sing imajinér utawi boten tenanan kanthi ngetuti dhiagram tartemtu.
 Kyukpa utawi téknik ngremukaken wewujudan sing atos kados watu, kayu, genthèng lan sanèsipun.
 Kyoruki utawi gladhèn gelut kanggé mraktekaken téknik obahan dhasar utawi poomse. Wonten ing materi punika maragakaken téknik serangan lan pertahanan dhiri antawisipun tiyang kalih.

Pranala njawi 
 Taékwondho Internasional
 Taékwondho Indonésia 
 Informasi umum bab Taékwondho

Cathetan suku 

Seni béla dhiri
 
Seni bela diri Koréa
Artikel mawa basa krama